આજે બજાજ ફિનસર્વ દ્વારા આયોજિત બી-સ્કૂલ કોમ્પિટિશન ‘એટમ’ સફળતાપૂર્વક સંપન્ન થઈ હતી, જેની ગ્રાન્ડ ફિનાલે પૂણે, ભારત ખાતે યોજાઈ હતી. આ સ્પર્ધામાં ટોચની 16 ભારતીય બી-સ્કૂલોમાંથી ઉત્સાહભેર વિદ્યાર્થીઓએ ભાગ લીધો હતો. આ સ્પર્ધા આ વર્ષે ઓગસ્ટથી લોન્ચ કરાઈ હતી. જેનો હેતુ ભાવિ ફિનટેક સિનારિયો માટે નવા યુગના સોલ્યુશન્સ યુવા પ્રતિભાશાળી વિદ્યાર્થીઓમાં સર્જવાનો છે. આ સ્પર્ધામાં ટી એ પાઈ મેનેજમેન્ટ ઈન્સ્ટીટ્યુટ, મનીપાલની ટીમે વિજેતાનું સ્થાન મેળવીને રૂ. 5 લાખનું ઈનામ મેળવ્યું હતું. જ્યારે રનર્સ અપ તરીકે આઈઆઈએમ અમદાવાદની ટીમ રોકેટે રૂ. 3 લાખનું ઈનામ પ્રાપ્ત કર્યુ હતું.